શરૂઆત ગુજરાતથી થઈ હતી જેમાં વિજય સુધી પહોંચતાં હાંફી જવાયું હતું. વડા પ્રધાનના વતનના મતદારક્ષેત્ર વડનગરમાં બીજેપીનો પરાજય થયો હતો. એ પછી રાજસ્થાનમાં બે લોકસભાની અને એક વિધાનસભાની બેઠક પર કારમો પરાજય થયો હતો. રાજસ્થાન પછી ઉત્તર પ્રદેશમાં સ્થાનિક સ્વરાજ સંસ્થાઓની ચૂંટણીમાં બીજેપીનો પરાજય થયો હતો. એ પછી મધ્ય પ્રદેશમાં યોજાયેલી પેટાચૂંટણીમાં બીજેપીનો પરાજય થયો હતો. આની વચ્ચે ત્રિપુરામાં થયેલા વિજયને બીજેપીએ દિગ્વિજય સમજીને એટલી તુમાખી બતાવી હતી કે રશિયન ક્રાન્તિકારી લેનિનના પૂતળાને તોડીને બીજેપીના કાર્યકરો ફુટબૉલની જેમ ઉછાળતા હતા. ચેન્‌શ્વનઈમાં પેરિયાર રામસ્વામી નાયકર અને ડૉ. આંબેડકરનાં પૂતળાં તોડ્યાં હતાં અને કેરળમાં ગાંધીજીના પૂતળા પરથી ચશ્માં કાઢીને તોડી નાખ્યાં હતાં. વડા પ્રધાને ત્યારે મોઢું ખોલ્યું હતું જ્યારે સામ્યવાદી પક્ષના કાર્યકરોએ કલકત્તામાં જનસંઘના સ્થાપક શ્યામાપ્રસાદ મુખરજીની તસવીર તોડી નાખી હતી.